Godflesh

Godflesh var et industrial metal-band fra Birmingham, England, dannet i 1988 av Justin K. Broadrick (gitar, vokalist og programmering) og G. C. Green (bass).  Bandet blir høyt ansett som et banebrytende band innen industrial metal.  Gruppen ble oppløst i 2002.

 Musikkstil 
Godflesh var inspirert av Big Black, Killing Joke, Swans og Throbbing Gristle så vel som Black Sabbath. De var blant pionérene innen industrial metal, og deres påvirkning kan klart høres på band som Pitchshifter, Ministry og Isis.

Godflesh er kjent for sin unike blanding av industrielle trommemaskin-beat med en surrende, disharmonisk gitar og kraftig, uregelmessig bass.  (På deres tidlige album var rytmer, synther og samplinger kreditert til «Machines».  Senere benyttet Godflesh trommeslagere som Bryan Mantia og Ted Parsons.)  Deres nifse, langsomme og repetitive stil blir vanligvis beskrevet som «apokalyptisk».Godflesh-Louder Than Life

Broadrick's vokaler er ofte gutturale, og benytter noe som minner om growling-teknikk, men de fremviser fra tid til annen også en mykere, mere melodisk side, som på «I Wasn't Born to Follow» fra 1992-albumet Pure.  Godflesh' tekster er korte og konsise, kryptiske og dystre, og fremhever ofte tosidighet eller opposisjon, som illustrert av åpningslinjene på «Defeated» fra Hymns (2001):
 Everything I build I destroy
 Everything I love always hurts
 Everything I hate I'd rather love
 Everything I am is everything I'm not
Paranoia og martyrdom er også vanlige tema i Godflesh's musikk og coverbilder.

 Historie 
I 1982 dannet Green bandet Fall of Because (oppkalt etter en Killing Joke-sang) sammen med Paul Neville.  Broadrick som hadde spilt gitar som medlem av Napalm Death, sluttet seg til gruppen i midten av 1985 som trommeslager og vokalist. Men bandet falt fra hverandre i 1987, og Broadrick tilbrakte et par år som medlem av Head of David.  I 1988 tok han kontakt med Green om å få Fall of Because på beina igjen. Broadrick bestemte seg for å ta over på gitar, og de valgte å bruke en trommemaskin. De bestemte seg også for å skifte navn til Godflesh.Godflesh faq

Godflesh skaffet seg et navn innen undergrunnsmusikk, med album som Streetcleaner og Pure, som viste hvor effektivt lo-fi produksjon kan være innen «heavy» musikk. En kort flørt med det store plateselskapet Columbia Records i 1994 for albumet Selfless og EP-en Merciless resulterte i at duoen gikk for en mere high-end tilnærming til produksjon.  I 1996 ga Godflesh ut Songs of Love and Hate, med Bryan Mantia (Guns N' Roses, Primus, Praxis) som trommeslager. På det neste albumet, Us and Them fra 1999, eksperimenterte gruppen med en mere elektronisk, drum and bass-orientert sound, hvor gitaren spilte en mindre sentral rolle. Etter å ha gitt ut det doble samlealbumet In All Languages i 2001, ga de ut et album med nytt materiale, Hymns, som fremviste det presise trommearbeidet til det nye bandmedlemmet Ted Parsons (tidligere Swans og Prong). som brakte bandet tilbake til dets langsomme og heavy røtter, men likevel beholdt elementer av dets eksperimenter med electronica.

Green forlot bandet på slutten av 2001. Det ble opplyst at han ville bli erstattet av den tidligere Killing Joke og Prong bassisten Paul Raven. Imidlertid ble Godflesh oppløst i 2002 etter at Broadrick fikk et nervøst sammenbrudd like før de skulle legge ut på turné i USA   Som en slags avskjedsgave ga gruppen ut en remasteret versjon av deres svært sjeldne EP Messiah fra 1994, som var blitt dobbelt så lang med helt nye remikser.  Senere, i 1994, dannet Broadrick og Parsons bandet Jesu i 2003.

I løpet av sitt fjorten år lange liv turnerte Godflesh med en lang rekke band, som Danzig, Front Line Assembly, L7, Loop, Ministry, Napalm Death, Nirvana, Prong, Revolting Cocks, Skinny Puppy, Type O Negative og Strapping Young Lad.Godflesh.com

Diskografi
Album
 Streetcleaner, 1989, Earache Records MOSH 15
 Godflesh (album), gjenutgivelse 1990, Earache Records MOSH 20
 Pure, 1992, Earache Records, MOSH 32
 Selfless, 1994, Earache Records/Columbia Records, MOSH 85
 Songs of Love and Hate, 1996, Earache Records, MOSH 157
 Love and Hate in Dub, 1997, Earache Records, MOSH 178
 Us and Them, 1999, Earache Records, MOSH 179
 Hymns, 2001, Music for Nations

EP-er
 Godflesh (EP), 1988, Swordfish Records
 Loopflesh (EP), 1991, Clawfist
 Slavestate (EP), 1991, Earache Records, MOSH 30
 Slavestate Remixes (EP), 1991, Earache Records, MOSH 30
 Cold World (EP), 1991, Earache Records, MOSH 56
 Merciless (EP), 1994, Earache Records/Columbia Records, MOSH 116
 Messiah (EP), 2000, Avalanche Inc
 Messiah (EP, gjenutgivelse), 2003, Relapse Records

Singler
 «Slateman», 1991, Earache Records, MOSH 47
 «Crush My Soul», 1995, Earache Records, MOSH 127

Samlealbum
 Slateman/Cold World (EP), 1996, Earache Records, MOSH 47 CD
 Selfless/Merciless, 1996, Earache Records, MOSH 116
 In all Languages (2xCD/DVD), 2001, Earache Records, MOSH 246

 Referanser 

Eksterne lenker

 Godflesh.com, offisielt fan-nettsted
 Justin K. Broadrick's blogg, nyhets- og informasjonsnettsted
 In The Flesh – uoffisiell fansite, med gallerier og lydfiler. 
 Vinylnet Record Label Discographies. – Earache Records' katalognummere

Kategori:Britiske heavy metal-band
Kategori:Industriell metal-band
Kategori:Band etablert i 1988